wannaphong/clean_thaiwikipedia huggingface dataset:
# มุมบริวสเตอร์
มุมบริวสเตอร์  หรือ มุมโพลาไรซ์  คือ มุมตกกระทบของแสงบนรอยต่อระหว่างตัวกลางซึ่งทำให้เกิดโพลาไรเซชันได้แสงสะท้อนออกมาจะเป็นแสงโพลาไรซ์แบบเส้นตรง ซึ่งแพร่ไปในทิศทางตั้งฉากกับมุมหักเห ชื่อมุมนี้ตั้งตามชื่อนักฟิสิกส์ชาวสก็อต เดวิด บริวสเตอร์ ซึ่งเป็นผู้ค้นพบDavid Brewster (1815) "On the laws which regulate the polarisation of light by reflection from transparent bodies,"  Philosophical Transactions of the Royal Society of London, 105: 125-159.

 ทฤษฎี 
เมื่อแสงตามธรรมชาติเกิดการสะท้อนและหักเหที่ส่วนรอยต่อระหว่างตัวกลางไอโซทรอปิกสองชนิด สถานะโพลาไรเซชันของแสงจะเปลี่ยนแปลงไป โดยปกติแล้ว แสงสะท้อนและแสงหักเหจะกลายเป็นแสงโพลาไรซ์บางส่วน และในแสงสะท้อน การแกว่งกวัดของแสงในแนวตั้งฉากกับพื้นผิวตกกระทบจะมากกว่าในแนวขนาน ในขณะที่แสงหักเหจะมีแนวโน้มตรงกันข้าม ระดับของโพลาไรเซชันของแสงสะท้อนจะสัมพันธ์กับมุมตกกระทบ เมื่อมุมตกกระทบเท่ากับมุมบริวสเตอร์ แสงสะท้อนจะกลายเป็นแสงโพลาไรซ์เชิงเส้นเฉพาะในแนวที่ตั้งฉากกับระนาบตกกระทบเท่านั้น

ให้  เป็นมุมตกกระทบ  เป็นมุมหักเห แล้วให้  และ  เป็นดรรชนีหักเหของตัวกลางทั้งสอง ตามกฎของสแน็ลแล้วจะได้ว่า

 

และมุมบริวสเตอร์  ซึ่งหมายถึงมุมตกกระทบที่ทำให้มุมสะท้อนและมุมหักเหตั้งฉากกันก็จะหาได้เป็น

 

จัดรูปใหม่ได้เป็น

 

ซึ่งก็หมายความว่า มุมบริวสเตอร์เท่ากับอาร์กแทนเจนต์ของอัตราส่วนของดรรชนีหักเหของตัวกลางทั้งสอง

 แอปพลิเคชัน 
แว่นกันแดดแบบโพลาไรซ์ ใช้หลักการของมุมบริวสเตอร์เพื่อลดแสงโพลาไรซ์ที่สะท้อนจากผิวน้ำหรือพื้นถนน

ช่างภาพใช้หลักการเดียวกันนี้ในการลดแสงแดดที่สะท้อนจากผิวน้ำ ผิวกระจก หรือพื้นผิวอื่น ๆ ที่ไม่ใช่โลหะ
center|frame| ภาพถ่ายหน้าต่างเดียวกันโดยใช้กล้องถ่ายรูปเดียวกัน แต่ปรับโพลาไรเซอร์ให้หมุนเป็นมุมต่างกัน ในภาพด้านซ้าย มุมของโพลาไรเซอร์อยู่ในแนวเดียวกับมุมโพลาไรซ์ที่สะท้อนจากหน้าต่าง ทางด้านขวา โพลาไรเซอร์ถูกหมุน 90° จึงกำจัดแสงสะท้อนซึ่งเป็นแสงโพลาไรซ์มาก
# ไอโซทรอปี
ไอโซทรอปี (isotropy) หรือ ไอโซทรอปิก (isotropic)isotropy เป็นคำนาม ส่วน isotropic เป็นคำคุณศัพท์ หมายถึงลักษณะที่คุณสมบัติทางกายภาพและทางเคมีของวัตถุไม่เปลี่ยนแปลงไปตามทิศทาง นั่นคือ ค่าต่าง ๆ ที่วัดได้ในทิศทางต่าง ๆ กันจะเหมือนกัน โดยทั่วไป ก๊าซ ของเหลว และสสารที่ไม่ใช่ผลึกทั้งหมดจะเป็นไอโซทรอปิก ส่วนพอลิคริสตัลลีน (เช่น โลหะ) จะเป็นกึ่งไอโซทรอปิก 

ไอโซทรอปีเป็นสมบติที่ตรงกันข้ามกับ แอนไอโซทรอปี คำจำกัดความที่แน่นอนขึ้นอยู่กับสาขาวิชาที่ใช้งาน รังสีไอโซทรอปิกจะมีความเข้มเท่ากันในทุกทิศทาง และสนามไอโซทรอปิกจะส่งผลเช่นเดียวกันกับอนุภาคโดยไม่คำนึงถึงการวางแนวเริ่มต้น ตัวกลางไอโซทรอปิกเมื่อเกิดการสั่นสะเทือนจะแผ่คลื่นออกมาในทุกทิศทางโดยมีความเร็วเท่ากัน นั่นคือความเร็วของการแพร่กระจายคลื่นจะไม่ขึ้นกับทิศทาง ในตัวกลางไอโซทรอปิก หน้าคลื่นจะตั้งฉากกับทิศการแผ่ของคลื่น

 หมายเหตุ
# แอนไอโซทรอปี
แอนไอโซทรอปี (anisotropy) หรือ แอนไอโซทรอปิก (anisotropic)anisotropy เป็นคำนาม ส่วน anisotropic เป็นคำคุณศัพท์ เป็นสมบัติที่ตรงกันข้ามกับไอโซทรอปี โดยหมายถึงลักษณะที่สมบัติทางกายภาพและเคมีทั้งหมดหรือบางส่วนของวัตถุมีการเปลี่ยนแปลงแตกต่างกันไปในทิศทางต่าง ๆ เช่น กราไฟต์ ความแตกต่างของการนำไฟฟ้าในทิศทางต่าง ๆ อาจสูงถึงหลายพันเท่า และในทางดาราศาสตร์ รังสีไมโครเวฟพื้นหลังของเอกภพ ก็มีแอนไอโซทรอปีเล็กน้อยเช่นกัน มีปริมาณทางกายภาพจำนวนไม่น้อยที่อาจพบลักษณะความเป็นแอนไอโซทรอปิก เช่น โมดูลัสของแรงเฉือน สัมประสิทธิ์ของการขยายตัวจากความร้อน สภาพนำไฟฟ้า อัตราการละลายในกรด เป็นต้น

 หมายเหตุ
# อมัลเทีย
แอมัลเทีย (Amalthea) อาจหมายถึง

 แอมัลเทีย (เทพปกรณัม) - นิมฟ์ในตำนานกรีก
 แอมัลเทีย (ดาวบริวาร) - ดวงจันทร์ของดาวพฤหัสบดี
 113 แอมัลเทีย - ดาวเคราะห์น้อย
# สันนิบาตผมแดง
"สันนิบาตผมแดง"  เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์  ตีพิมพ์ครั้งแรกใน นิตยสารสแตรนด์ในเดือนสิงหาคม ค.ศ. 1891 วาดภาพประกอบโดยซิดนีย์ พาเก็ต โคนัน ดอยล์จัดให้ "สันนิบาตผมแดง" อยู่ในอันดับที่ 2 ของรายการเรื่องราวเกี่ยวกับโฮมส์ 12 เรื่องที่ชื่นชอบ และยังเป็นเรื่องสั้นลำดับที่ 2 จากทั้งหมด 12 เรื่องที่รวบรวมตีพิมพ์ในหนังสือรวมเรื่องสั้น เรื่องสั้นเชอร์ล็อก โฮมส์ ชุด การผจญภัย ในปี ค.ศ. 1892

 เนื้อเรื่อง 
thumb|วัตสันอ่านหนังสือพิมพ์ให้โฮมส์และวิลสัน
จาเบซ วิลสัน (Jabez Wilson) เจ้าของโรงรับจำนำในกรุงลอนดอนมาขอคำปรึกษาจากเชอร์ล็อก โฮมส์และหมอวัตสัน ทั้งโฮมส์และวัตสันสังเกตว่าลูกความรายนี้มีผมสีแดง

วิลสันเล่าว่าเมื่อไม่กี่สัปดาห์ก่อน วินเซนต์ สปอลดิง (Vincent Spaulding) ผู้ช่วยหนุ่มของวิลสันชักชวนให้วิลสันไปสมัครงานตามโฆษณาทางหนังสือพิมพ์โดย "สันนิบาตผมแดง" ที่เสนองานที่ให้ค่าตอบแทนสูงเฉพาะสำหรับผู้สมัครชายที่มีผมสีแดงเท่านั้น เช้าวันรุ่งขึ้น วิลสันได้รับการว่าจ้างให้คัดลอกสารานุกรมบริแทนนิกา ซึ่งเขาได้รับค่าจ้าง 4 ปอนด์ต่อสัปดาห์  งานนี้เป็นเพียงงานแต่ในนามที่ทำตามเจตจำนงของเศรษฐีชาวอเมริกาที่ต้องการสร้างสวัสดิการให้กับชายผมแดงอย่างเขา หลังจากผ่านไป 8 สัปดาห์ วิลสันเดินทางไปทำงานที่สำนักงาน แต่พบข้อความบนประตูที่ระบุว่าสันนิบาตผมแดงถูกล้มเลิกแล้ว วิลสันไปสอบถามกับเจ้าของห้องเช่าซึ่งก็ตอบมาว่าตนไม่เคยได้ยินเกี่ยวกับสันนิบาตผมแดงนี้มาก่อน

วิลสันอธิบายลักษณะของสปอลดิงตามที่โฮมส์ถาม หลังจากนั้นโฮล์มส์และวัตสันก็ไปสำรวจบริเวณโรงรับจำนำ โฮมส์อนุมานว่าจะมีอาชญากรรมที่กำลังจะเกิดขึ้นที่ธนาคารใกล้กับโรงรับจำนำ โฮล์มส์จึงนัดพบวัตสัน สารวัตรโจนส์ (Inspector Jones) แห่งสกอตแลนด์ยาร์ด และมิสเตอร์เมอร์รีเวทเทอร์ (Mr. Merryweather) ผู้อำนวยการธนาคารในคืนนั้น

ทั้งสี่เดินทางไปซ่อนตัวอยู่ในห้องนิรภัยของธนาคารที่มืดมิด เมอร์รีเวทเทอร์เผยว่าในห้องนิรภัยนี้มีเหรียญทองคำจำนวนมากที่ยืมมาจากธนาคารในฝรั่งเศส โฮมส์สันนิษฐานว่าอาชญากรมีประกาศจับชื่อจอห์น เคลย์ (John Clay) กำลังวางแผนขโมยเหรียญทองเหล่านี้ หลังจากรอนานกว่าหนึ่งชั่วโมง เคลย์และอาร์ชี (Archie) ผู้สมรู้ร่วมคิดที่มีผมสีแดงเข้ามาในห้องนิรภัยทางอุโมงค์ที่เจาะไว้ด้านล่างพื้นห้องนิรภัย ทั้งคู่ถูกจับโดยตำรวจที่ดักรออยู่

โฮมส์กลับมาที่ถนนเบเกอร์ และอธิบายลำดับและเหตุผลของเหตุการณ์ให้วัตสันฟัง อาร์ชีและสปอลดิงซึ๋งโฮมส์อนุมานได้ว่าเป็นเคลย์จากคำอธิบายลักษณะที่วิลสันให้ไว้ ได้สร้างสันนิบาตผมแดงเพื่อให้วิลสันยุ่งอยู่กับงานตลอดทั้งวัน เพื่อให้เคลย์สามารถขุดอุโมงค์จากห้องใต้ดินของโรงรับจำนำไปยังห้องนิรภัยของธนาคารได้

 ประวัติการตีพิมพ์ 
"สันนิบาตผมแดง" ตีพิมพ์ครั้งแรกในสหราชอาณาจักรในนิตยสารสแตรนด์เมื่อเดือนสิงหาคม ค.ศ. 1891 และในสหรัฐอเมริกาในในนิตยสารสแตรนด์ฉบับสหรัฐเมื่อเดือนกันยายน ค.ศ. 1891Smith (2014), p. 44. ภาพวาดประกอบเนื้อเรื่อง 10 ภาพวาดโดยซิดนีย์ พาเก็ต ตีพิมพ์ในนิตยสารสแตรนด์Cawthorne (2011), p. 56. เรื่องสั้นถูกรวมในหนังสือรวมเรื่องสั้น เรื่องสั้นเชอร์ล็อก โฮมส์ ชุด การผจญภัย ซีงตีพิมพ์ในเดือนตุลาคม ค.ศ. 1892Cawthorne (2011), p. 54.
# การหักเหสองแนว
thumb|200px|เมื่อผ่านผลึกแคลไซต์ ลายด้านหลังจะดูเหมือนจะแยกเป็นสองส่วน
การหักเหสองแนว (birefringence) คือการแยกลำแสงออกเป็นสองลำแสง โดยขึ้นอยู่กับสถานะโพลาไรเซชัน เมื่อส่องผ่านวัสดุบางอย่าง (เช่น ผลึกที่เรียกว่าแคลไซต์) โดยลำแสงทั้งสองนั้นจะเรียกว่า รังสีสามัญ (ordinary) และ รังสีวิสามัญ (extraordinary) และมีทิศทางของโพลาไรเซชันที่แตกต่างกัน (ทิศทางของเวกเตอร์สนามไฟฟ้า) ตามแกนเชิงแสงของผลึก ปรากฏการณ์นี้อธิบายได้ว่าเกิดจากการที่ดรรชนีหักเหของแสงแตกต่างกันเป็นสองค่าสำหรับการวางแนวโพลาไรเซชันแต่ละแบบ กล่าวอีกนัยหนึ่ง ความเร็วของแสงเมื่อผ่านสสารจะขึ้นอยู่กับทิศทางของเวกเตอร์สนามไฟฟ้าของแสงที่ผ่านสสาร ปรากฏการณ์นี้ได้ถูกอธิบายเป็นครั้งแรกโดยราสมุส บาร์โทลิน แพทย์ชาวเดนมาร์ก ในปี 1669Experimenta crystalli islandici disdiaclastici quibus mira & infolita refractio detegitur หลักการนี้สามารถถูกใช้เพื่อสร้างโพลาไรเซอร์สำหรับแยกแสงโพลาไรซ์คนละแนวออกจากกันได้

 ทฤษฎี 

การหักเหสองแนวนั้นวัดปริมาณได้ดังนี้

 

ที่นี่  เป็นดรรชนีหักเหของรังสีสามัญ  เป็นดัชนีการหักเหของรังสีวิสามัญ ดรรชนีหักเหของรังสีทั้งสองจะเท่ากันเมื่อรังสีตกกระทบตามแกนเชิงแสงของผลึก ดรรชนีหักเหของรังสีสามัญไม่ได้ขึ้นอยู่กับมุมของแสงที่ตกกระทบที่ทำกับแกนเชิงแสงของผลึก ในทางกลับกัน ดัชนีการหักเหของแสงสำหรับวิสามัญจะแตกต่างกันไปขึ้นอยู่กับมุมของแสงที่ตกกระทบตามแกนเชิงแสงของผลึก และจะมีค่าสูงสุดเมื่อมุมตกกระทบตั้งฉากกับแกนเชิงแสงของผลึก

โดยทั่วไปแล้ว เราอธิบายสภาพยอมของไดอิเล็กตริกแบบแอนไอโซทรอปิกด้วยเทนเซอร์ อันดับสอง (เมทริกซ์ 3x3) วัสดุที่มีคุณสมบัติการหักเหสองแนวเป็นกรณีพิเศษซึ่งมีเทนเซอร์สภาพยอม  เป็นเมตริกซ์ทแยงมุมโดยมีค่าเป็น ,  และ  (หรืออาจพิจารณาว่าทิศทางการแพร่กระจายของแสงคงที่ คิดเพียงสองแกนที่เหลือ) นั่นคือ

โดยในที่นี้  คือสภาพยอมในสุญญากาศ

โดยหลักการแล้ว การหักเหสองแนวสามารถเกิดขึ้นได้ไม่เฉพาะในวัสดุไดอิเล็กตริกเท่านั้น แต่ยังเกิดในวัสดุที่มีความเป็นแม่เหล็กด้วย แต่สภาพให้ซึมผ่านได้ทางแม่เหล็กในบริเวณความถี่ของแสงแทบจะไม่เปลี่ยนแปลง

กระดาษแก้วเป็นตัวอย่างของวัสดุหักเหสองแนวที่มีราคาไม่แพงและหามาได้ง่าย

ในการตรวจสอบว่าทรงกลมควอตซ์ เป็นของจริงแท้หรือไม่ ให้ตรวจสอบโดยพิจารณาที่การหักเหสองแนว โดยในกรณีของควอตซ์ตามธรรมชาติ เค้าโครงของทิวทัศน์เมื่อมองทะลุผ่านจะดูเบลอ ๆ เนื่องจากเกิดการหักเหสองแนว ดังนั้นแล้วแม้ว่าวัสดุจะโปร่งใส แต่หากมองเห็นเส้นขอบได้อย่างชัดเจนโดยไม่เบลอ ก็สามารถแยกแยะได้ว่าเป็นวัสดุที่ไม่เกิดการหักเหสองแนว เช่น แก้ว ไม่ใช่ควอตซ์

 การหักเหสองแนวจากวัสดุที่ไม่เป็นแอนไอโซทรอปิก 
โดยทั่วไปแล้วการหักเหสองแนวจะเกิดขึ้นจากผลึกแอนไอโซทรอปิก แต่ในวัสดุไอโซทรอปิกก็อาจถูกทำให้เกิดการหักเหสองแนวขึ้นได้ด้วยวิธีดังต่อไปนี้

 ความยืดหยุ่นเชิงแสง: เกิดขึ้นจากการสูญเสียความเป็นไอโซทรอปิกของระบบเมื่อโดนแรงกระทำจนเสียรูป (ยืดหรืองอ)
 การหมุนเชิงแสง: เกิดขึ้นเมื่อความบริสุทธิ์เชิงแสงเกิดความเอนเอียงในสารละลายของโมเลกุลที่มีผลกระทบต่อแสง
 ปรากฏการณ์เคอร์: เกิดการหักเหสองแนวขึ้นตามสัดส่วนกำลังสองของสนามไฟฟ้าในวัสดุไอโซทรอปิกเมื่อโดนสนามไฟฟ้าความเข้มสูงจากภายนอก
 ปรากฏการณ์ฟาราเดย์: เกิดการหมุนเชิงแสงขึ้นจากการใช้ให้สนามแม่เหล็กกับวัสดุไอโซทรอปิก ใช้งานได้ดีในทางทัศนศาสตร์ เนื่องจากเมื่อได้รับสนามแม่เหล็ก ดัชนีการหักเหของแสงสำหรับแสงโพลาไรซ์เชิงวงกลมหมุนซ้ายนั้นแตกต่างจากค่าดัชนีของแสงโพลาไรซ์แบบวงกลมหมุนขวา ปรากฏการณ์นี้จะหายไปทันทีที่สนามแม่เหล็กหายไป
# สุภาภัสสร์ ผลเจริญรัตน์
สุภาภัสสร์ ผลเจริญรัตน์ (เกิด 28 พฤศจิกายน พ.ศ. 2550) ชื่อเล่น แคนดี้ เป็นนักแสดงและนักร้องลูกครึ่งไทย-เวียดนาม เธอเป็นสมาชิกของบลิซ เกิร์ลกรุปสัญชาติไทย สังกัดบีอีซี มิวสิค

 การทำงาน 
สุภาภัสสร์เข้าสู่วงการจากการร่วมแสดงในละครเรื่อง บัวแล้งน้ำ ทางช่องพีพีทีวี เมื่อปี พ.ศ. 2559 โดยรับบท จัตตาฬีร์ (วัยเด็ก) จากนั้นจึงได้ร่วมแสดงในละครพีเรียดเรื่อง สกาวเดือน ทางช่อง 7 เอชดี เมื่อปี พ.ศ. 2561 ในบทของ เพ็ญลักษณ์ ราชไมตรี (วัยเด็ก) นอกจากนี้เธอยังได้แสดงละครอีก 4 เรื่องคือ สายโลหิต ทางช่อง 7 เอชดี ในบทของ ดาวเรือง (วัยเด็ก) ซึ่งทำให้เธอเริ่มเป็นที่รู้จักพอร์ช'สายเปย์ซื้อกำไลพิชิตใจ'น้องแคนดี้'เปิดฉาก'สายโลหิต'ซูมชัดๆ! ความน่ารักของ น้องแคนดี้ สาวน้อยรับบท ดาวเรือง ในละครเรื่อง สายโลหิต2018 ตามด้วยละครเรื่อง ไฮโซสะออน โดยรับบทเป็น เมริศา (วัยเด็ก) ละครเรื่อง ชาติเสือพันธุ์มังกร ในบท ลี้เตียงจู (วัยเด็ก) และละครเรื่อง คุณหนูเรือนเล็ก โดยรับบทเป็น คุณหนูเรือนเล็ก/คุณหนูเรือนเศรษฐีธันวา ป๋าดัน ปูเป้ จับคู่จิ้น‘คุณหนูเรือนเล็ก’

ในปี พ.ศ. 2562 สุภาภัสสร์ได้แสดงละครเรื่อง เพลิงพรางเทียน ทางช่อง 3 เอชดี โดยรับบทเป็น เทียนคำ/กลินท์ (วัยเด็ก) ปี พ.ศ. 2563 เธอได้แสดงในละครสั้นสะท้อนสังคม ฟ้ามีตา ตอน ศาลเตี้ย โดยรับบทเป็น นารี ต่อมาในปี พ.ศ. 2564 เธอได้แสดงภาพยนตร์เรื่องแรกคือเรื่อง เกม ล่า ฆ่า รอด โดยรับบท ไอรีน (วัยเด็ก) ในปี พ.ศ. 2565 เธอได้แสดงภาพยนตร์เรื่องที่ 2 คือเรื่อง แถวตรง แสบอีหลีผู้กำกับหญิงหน้าใหม่ แถวตรงแสบอีหลี น้องอินเตอร์ รุ่งรดา, น้องแคนดี้ สุภาภัสร์ รวมถึงได้แสดงละครเรื่อง ณ ขณะเหงา ทางช่องไทยพีบีเอส โดยรับบทเป็น ส้มณ ขณะเหงา EP.6-7 : "แม็ค ณัฐพัชร์" ชักติดใจโชว์สกิลใหม่ เล่นละครใบ้ครั้งแรก นอกจากนี้ในปีเดียวกันเธอยังได้เซ็นสัญญาเป็นนักแสดงหน้าใหม่ในสังกัดช่อง 3 เอชดี‘เต้-หญิง-นน’นำทีมน้องใหม่ช่อง 3 เดินจำหน่ายธง‘วันมหิดล ประจำปี 2565’ และได้ลงละครเรื่องแรกในฐานะนักแสดงช่องคือ กลเกมรัก ต่อมาในปี พ.ศ 2566 เปิดตัวละครเรื่องใหม่ คือ เมื่อตะวันลับฟ้าก็จะเป็นเวลาของดวงดาว ต่อมาในปี พ.ศ. 2567 ได้เป็นศิลปินฝึกหัดในค่ายเพลงบีอีซี มิวสิค และในปี พ.ศ. 2568 ได้เปิดตัวเป็นศิลปินกลุ่มหญิงชื่อว่า บลิซ (Blyss) ร่วมกับอลิซา แอน ไฮน์ส และนีญ่า มากีลา มีผลงานเพลงแรกคือเพลง "Verified (ติ๊กถูก)"

 ผลงานการแสดง 

 ละครโทรทัศน์ 

 ปี  เรื่อง  แสดงเป็น  ช่อง  2559 บัวแล้งน้ำ จัตตาฬีร์ (วัยเด็ก) พีพีทีวี แผนร้ายลงท้ายว่ารัก นับดาว (วัยเด็ก) ช่อง 3 2560 ธิดาผ้าซิ่น ไพลิน พีพีทีวี 2561 สกาวเดือน เพ็ญลักษณ์ ราชไมตรี (วัยเด็ก) ช่อง 7 สายโลหิต ดาวเรือง (วัยเด็ก) ไฮโซสะออน เมริศา (วัยเด็ก) ชาติเสือพันธุ์มังกร ปิ่นมุก (ลี้เตียงจู) (วัยเด็ก) ช่อง 3 คุณหนูเรือนเล็ก คุณหนูเรือนเล็ก/คุณหนูเรือนเศรษฐี ช่อง 72562 เพลิงพรางเทียน เทียนคำ/กลินท์ (วัยเด็ก) ช่อง 3 หัวใจศิลา มินตา (วัยเด็ก) ช่องวัน 31 ปลายจวักแม่อ่อน (วัยเด็ก) ไทยพีบีเอส 2564 เกมปรารถนา มิลิน (วัยรุ่น) ช่อง 3 2565 ณ ขณะเหงา ส้ม ไทยพีบีเอส256623:23 สัญญาสัญญาณชะเอมทรูโฟร์ยู 2566 กลเกมรัก กระแตช่อง 3 2568คุณพี่เจ้าขาดิฉันเป็นห่านมิใช่หงส์ แดงช่อง 3เมื่อตะวันลับฟ้าก็จะเป็นเวลาของดวงดาว พร้อมตะวัน ช่อง 3ยิหวาดาตังช่อง 3

 รายการโทรทัศน์ 
 ไอดอล พาราไดซ์ − รัดเกล้า อามระดิษ, ปองกูล สืบซึ้ง, ปกรณ์ ฉัตรบริรักษ์, อิสริยะ ภัทรมานพ ร่วมกับ ปาฏลี ประเสริฐธีระชัย, ภาริตา บุญภักดีทวียศ, อิสซาเบล โคปิเต่, กันยากร นามบุญเรือง, ณัฐณิชา แสงมณี, ณิชารัศม์ ศักดิ์เกษมรัตน์, ณปภัช สัทราอริคม, เอมิกา เศรษฐศิริรัตน, ปนัสยา แอนเจลิก้า ดีมากด์

 รางวัล
# ราสมุส บาร์โทลิน
ราสมุส บาร์โทลิน (, 13 สิงหาคม 1625 – 4 พฤศจิกายน 1698) หรือชื่อภาษาละตินว่า เอรัสมุส บาร์โทลินุส (Erasmus Bartholinus) เป็นแพทย์และนักไวยากรณ์ ชาวเดนมาร์ก

 ชีวประวัติ 
ราสมุส บาร์โทลินเกิดที่เมืองรอสกิลด์ เมื่อ 13 สิงหาคม 1625 โดยมีพ่อคือแคสปาร์ บาร์โทลิน (1585–1629) เป็นแพทย์ และ แม่คือแอนแน ฟิงเกอ ซึ่งเป็นลูกสาวของทอแมส ฟิงเกอ นักคณิตศาสตร์

ส่วนหนึ่งของการศึกษาของเขาได้เดินทางไปที่ต่าง ๆ ในยุโรปเป็นเวลา 10 ปี เขาเคยได้อาศัยอยู่ทั้งในฮอลันดา อังกฤษ ฝรั่งเศส และ อิตาลี ในปี 1647 เขาได้รับปริญญาโทจากมหาวิทยาลัยโคเปนเฮเกน ในปี 1654 เขาได้รับปริญญาเอกจากมหาวิทยาลัยปาโดวา

เขาเป็นศาสตราจารย์ที่มหาวิทยาลัยโคเปนเฮเกน เริ่มแรกเรียนวิชาเรขาคณิต และต่อมาจึงเรียนแพทย์ เขายังเป็นหัวหน้าโรงเรียนแพทย์ บรรณารักษ์ และอธิการบดีอีกด้วยErasmus Bartholin
School of Mathematics and Statistics. University of St Andrews, Scotland ในปี 1657 เขาได้เขียนหนังสือไวยากรณ์ ภาษาเดนมาร์ก ชุดแรก De studio lingvæ danicæ เป็นภาษาละติน

เขาเป็นที่รู้จักจากการค้นพบการหักเหสองแนว ของลำแสงโดยแคลไซต์Erasmus Bartholin, Experimenta crystalli islandici disdiaclastici quibus mira & insolita refractio detegitur (Copenhagen ("Hafniæ"), Denmark: Daniel Paulli, 1669). แม้ว่าเขาจะตีพิมพ์คำอธิบายที่ถูกต้องของปรากฏการณ์นี้ แต่ก็ไม่สามารถอธิบายได้ดีนักเนื่องจากคุณสมบัติทางกายภาพของแสงยังไม่เป็นที่เข้าใจกันดีนักในยุคนั้น หลังจากนั้นปรากฏการณ์นี้จึงได้รับการอธิบายโดยโดยใช้แนวคิดความเป็นคลื่นของแสงในปี 1801
# การท่องเที่ยวในประเทศออสเตรเลีย
thumb|การขับรถบนทางหลวงลาสซีเตอร์ใกล้อุทยานแห่งชาติอุลูรู-เคเต จูตา ในนอร์เทิร์นเทร์ริทอรี
thumb|หมู่เกาะวิตซันเดย์ในรัฐควีนส์แลนด์
thumb|ลานสกีบนภูเขาฮอตแธม ซึ่งตั้งอยู่ในรัฐวิกทอเรีย
thumb|ชายหาดเกาะเกรตเคปเปล

การท่องเที่ยวในประเทศออสเตรเลียเป็นส่วนสำคัญของเศรษฐกิจออสเตรเลีย ซึ่งประกอบด้วยผู้มาเยือนทั้งในและต่างประเทศ โดยออสเตรเลียเป็นประเทศที่มีผู้มาเยือนมากเป็นอันดับที่สี่สิบของโลกตามข้อมูลขององค์การการท่องเที่ยวโลก ในปีงบประมาณ 2018/19 การท่องเที่ยวเป็นการส่งออกที่ใหญ่เป็นอันดับสี่ของประเทศออสเตรเลีย และในช่วงทศวรรษที่ผ่านมาก็เติบโตเร็วกว่าการเติบโตของผลิตภัณฑ์มวลรวมในประเทศ ซึ่งในเวลานั้นคิดเป็น 3.1 เปอร์เซ็นต์ของผลิตภัณฑ์มวลรวมในประเทศของออสเตรเลียซึ่งสร้างมูลค่า 60.8 พันล้านดอลลาร์ออสเตรเลียให้แก่เศรษฐกิจของประเทศ

ในปีปฏิทินจนถึงเดือนธันวาคม ค.ศ. 2019 มีนักท่องเที่ยวต่างชาติ 8.7 ล้านคนในประเทศออสเตรเลีย การท่องเที่ยวจ้างงาน 666,000 คนในออสเตรเลียเมื่อ ค.ศ. 2018–2019 ซึ่งเป็น 1 ใน 21 ของแรงงานทั้งหมด คนที่ทำงานด้านการท่องเที่ยวประมาณ 48 เปอร์เซ็นต์เป็นพนักงานประจำ และ 54 เปอร์เซ็นต์เป็นผู้หญิง นอกจากนี้ การท่องเที่ยวยังมีส่วนสนับสนุน 8.2 เปอร์เซ็นต์ของรายได้จากการส่งออกทั้งหมดของออสเตรเลียใน ค.ศ. 2018–2019

จุดหมายปลายทางยอดนิยมของประเทศออสเตรเลีย ได้แก่ เมืองชายฝั่งอย่างซิดนีย์, บริสเบน และเมลเบิร์น รวมถึงจุดหมายปลายทางที่มีชื่อเสียงอื่น ๆ ประกอบด้วยภูมิภาครัฐควีนส์แลนด์ อย่างโกลด์โคสต์ และเกรตแบร์ริเออร์รีฟ ซึ่งเป็นพืดหินใต้น้ำที่ใหญ่ที่สุดในโลก ส่วนสถานที่ยอดนิยมอื่น ๆ ได้แก่ โขดหินอุลูรู, ชนบทออสเตรเลีย และดินแดนแทสเมเนีย นอกจากนี้ ความหลากหลายทางชีวภาพที่เป็นเอกลักษณ์ของออสเตรเลียยังเป็นอีกจุดสำคัญที่น่าสนใจในการท่องเที่ยวของประเทศ

 แนวโน้ม 
แม้จะมีความท้าทายทางเศรษฐกิจทั่วโลกและภัยพิบัติทางธรรมชาติใน ค.ศ. 2010–2011 แต่การเติบโตของการท่องเที่ยวของประเทศออสเตรเลียได้รับการสนับสนุนจากการบริโภคที่เพิ่มขึ้น (เพิ่มขึ้น 4.4 เปอร์เซ็นต์ในช่วงสองสามปีที่ผ่านมา ส่วนใหญ่เนื่องมาจากจำนวนนักท่องเที่ยวต่างชาติที่เพิ่มขึ้น) และจากค่าเงินดอลลาร์ออสเตรเลียที่แข็งค่า ใน ค.ศ. 2010–2011 มีผู้พักอาศัยในระยะสั้นออกจากออสเตรเลียเป็นประวัติการณ์ถึง 7.4 ล้านคน โดยเพิ่มขึ้น 9.9 เปอร์เซ็นต์จาก ค.ศ. 2009–2010 ซึ่งการบริโภคของนักท่องเที่ยวในประเทศขยายตัวน้อยกว่าครึ่งหนึ่งของนักท่องเที่ยวต่างชาติใน ค.ศ. 2010–11 (เพิ่มขึ้น 2.1 เปอร์เซ็นต์โดยเทียบกับ 4.4 เปอร์เซ็นต์)
# กีฬาวอลเลย์บอลในซีเกมส์ 2023 – ทีมหญิง
การแข่งขันวอลเลย์บอลหญิงในซีเกมส์ 2023 จะจัดขึ้นในประเทศกัมพูชา ระหว่างวันที่ 9 ถึง 14 พฤษภาคม ค.ศ. 2023

 การจับสลาก 
การจับสลากการแข่งขันวอลเลย์บอลหญิงจัดขึ้นในวันที่ 5 เมษายน ค.ศ. 2023 ที่พนมเปญ กัมพูชาในฐานะประเทศเจ้าภาพสามารถเลือกกลุ่มที่จะต้องการเล่นได้

 ประเทศที่เข้าร่วม 

 
 
 
 
 
 
 
 

ผู้เล่น
     Danet Moeurn
 Borey Vann
 Ravy Horm
 Sopheavy Uy
 Sochan Rorun
 Thidajeannie Neth
 Sreina Chhorurn
 Theara Chhun
 Makara Phay
 Paolak Chhoeurn
 Sineut Vi
 Makara Kim
 Sreyphea An
 Molika Soeu Yulis Indahyani
 Ratri Wulandari
 Megawati Hangestri Pertiwi
 Arneta Putri Amelian
 Nandita Ayu Salsabila
 Hany Budiarti
 Agustin Wulandhari
 Wilda Nurfadhilah
 Tisya Amallya Putri
 Shintia Alliva Mauludina
 Aulia Suci Nurfadilla
 Mediol Stiovany Yoku Lee Wen Woey
 Britney Tie Chan Xuan
 Lum Lye Xin
 Moh Sheau Jun
 Yong Xien Nie
 Lee Jie Ru
 Low Mei Cing
 Angela Tang Ling Hui
 Janie Ling Sze Ting
 Yong Jia Tian
 Irene Siah Qi Min
 Lim Wen Ni
 Goh Chiao Huey Nan Myint Zu Thaka Hlaing
 Su Mon Thae
 Ee Kree Phaw
 Nandar Yu
 Kalar Win
 Wutt Ye Phyo Thae
 Lay Kyu Kyu
 Khin Cho Htet
 Khaing Tha Zin Htwe
 Nant Sandar Moe
 Thu Zar Aung
 Vung Sian San     Glaudine Troncoso
 Alyssa Valdez
 Michele Theresa Gumabao
 Mylene Paat
 Shiela Marie Pineda
 Katrina Mae Tolentino
 Kyla Llana Atienza
 Julia Melissa Morado-De Guzman
 Dell Palomata
 Celine Elaiza Domingo
 Diana Mae Carlos
 Cherry Rose Nunag
 Jessica Margarett Galanza
 Maria Angelica Cayuna Nadja Kim Schmidt
 Lee Pei Ying
 Quek Soo Teng
 Chan Yao Yi
 Adeline Sim Shu Qi
 Pua Le Jie
 Lau Ee Shan
 Rachel Lau Yue Ting
 Jolyn Chua Xin Yi
 Ethel Theresa Siow Yi Yin
 Felicia Tan Sher Ning
 Chua Zi Tian
 Jolis Aw Xin Rui
 Sofi Arini Binte Azni ปิยะนุช แป้นน้อย
 ทัดดาว นึกแจ้ง
 วริศรา สีทาเลิศ
 วัชรียา นวลแจ่ม
 คัทลีย์ ปิ่นสุวรรณ
 หัตถยา บำรุงสุข
 โสรยา พรมหล้า
 พิมพิชยา ก๊กรัมย์
 อัจฉราพร คงยศ
 ชัชชุอร โมกศรี
 สุพัตรา ไพโรจน์
 ธนัชชา สุขสด
 สิริมา มานะกิจ
 วิมลรัตน์ ทะนะพันธุ์ Lê Thị Thanh Liên
 Trần Thị Thanh Thúy
 Phạm Thị Nguyệt Anh
 Trần Thị Bích Thủy
 Hoàng Thị Kiều Trinh
 Nguyễn Khánh Đang
 Võ Thị Kim Thoa
 Nguyễn Thị Trinh
 Vi Thị Như Quỳnh
 Đoàn Thị Xuân
 Đoàn Thị Lâm Oanh
 Trần Tú Linh
 Lý Thị Luyến
 Đinh Thị Trà Giang

 รอบแรก 
 ผ่านเข้าสู่รอบรองชนะเลิศ ผ่านเข้าสู่รอบจัดอันดับ 5–8

 กลุ่มเอ 

|}

|}

 กลุ่มบี 

|}

|}

 รอบสุดท้าย 
รอบจัดอันดับ 5–8

รอบจัดอันดับ 5–8
|}

รอบชิงอันดับที่ 7
|}

รอบชิงอันดับที่ 5
|}
หมายเหตุ: 

รอบ 4 ทีมสุดท้าย

รอบรองชนะเลิศ
|}

รอบชิงเหรียญทองแดง
|}

รอบชิงเหรียญทอง
|}

 อันดับการแข่งขัน 
อันดับทีม45678
# สโมสรฟุตบอลแมนเชสเตอร์ยูไนเต็ดในฤดูกาล 1974–75
ฤดูกาล 1974–75 เป็นฤดูกาลที่ 73 ของแมนเชสเตอร์ยูไนเต็ดในฟุตบอลลีก และเป็นครั้งแรกของพวกเขาในฐานะทีมดิวิชัน 2 นับตั้งแต่ฤดูกาล 1937–38 หลังจากตกชั้นจากดิวิชัน 1 เมื่อจบฤดูกาลที่แล้ว

คณะกรรมการบริหารยังคงเชื่อมั่นในตัวผู้จัดการทีมทอมมี ด็อคเคอร์ตี แม้ว่ายูไนเต็ดจะตกชั้นก็ตาม และเขาก็พาทีมกลับสู่ดิวิชัน 1 ทันทีโดยพายูไนเต็ดคว้าแชมป์ดิวิชัน 2 แม้จะเป็นลีกดิวิชัน 2 แต่ผู้ชมในบ้านของพวกเขาเฉลี่ย 47,781 คนก็ยังสูงที่สุดในประเทศในฤดูกาลนั้น

ด็อคเคอร์ตีสร้างทีมขึ้นใหม่โดยผสมนักเตะเก่าอย่างอเล็กซ์ สเต็ปนีย์ ผู้รักษาประตูมากประสบการณ์, วิลลี มอร์แกน กัปตันทีม, ลู มาคารี, แซมมี แมคอิลรอย เข้ากับนักเตะใหม่อย่าง สจ๊วต เพียร์สัน และนักเตะดาวรุ่งจากทีมเยาวชนอย่างอาร์เธอร์ อัลบิสตันรวมทั้งจัดการขายและปล่อยนักเตะซึ่งไม่ได้อยู่ในแผนการทำทีมของเขา เช่นจอร์จ เกรแฮม, ไบรอัน คิดด์ รวมไปถึงจอร์จ เบสต์ ปีกซูเปอร์สตาร์ของทีมด้วย
# ปริซึมวอลลัสตัน
ปริซึมวอลลัสตัน (Wollaston prism) เป็นอุปกรณ์ทางแสงที่คิดค้นโดยวิลเลียม ไฮด์ วอลลัสตัน ใช้เป็นโพลาไรเซอร์ โดยจะทำการสุ่มแบ่งแสงโพลาไรซ์หรือไม่โพลาไรซ์ออกเป็นลำแสงโพลาไรซ์แบบเส้นตรงสองลำตั้งฉากกัน

ปริซึมวอลลัสตันประกอบขึ้นจากปริซึมสองอันวางตั้งฉากกัน ซึ่งโดยทั่วไปแล้วทำขึ้นจากแคลไซต์ โดยเชื่อมส่วนฐานของปริซึมสามเหลี่ยมมุมฉากสองอันที่มีแกนลำแสงตั้งฉากกัน แสงจะแยกออกจากกันหลังจากออกจากปริซึมและได้ลำแสงโพลาไรซ์ 2 ลำ มุมเบี่ยงเบนถูกกำหนดโดยมุมลิ่มของปริซึมและความยาวคลื่น ปริซึมชนิดนี้ที่มีจำหน่ายทั่วไปมีมุมเบี่ยงเบนตั้งแต่น้อยกว่า 1° ไปจนถึงประมาณ 45°
# วัดโนนธาตุงาม
วัดโนนธาตุงาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลผักปัง อำเภอภูเขียว จังหวัดชัยภูมิ

วัดโนนธาตุงามตั้งวัดเมื่อ พ.ศ. 2483 สิ่งก่อสร้างที่สำคัญคือ ธาตุ 2 องค์ตั้งอยู่ห่างกันประมาณ 25.5 เมตร ปัจจุบันธาตุองค์ใหญ่พังทลายเหลือเพียงครึ่งองค์ ส่วนองค์เล็กยังคงสภาพรูปลักษณะศิลปกรรมให้เห็นอยู่บ้าง ส่วนปูนที่ฉาบกระเทาะออกเป็นส่วนใหญ่ รูปแบบศิลปกรรมเป็นธาตุแบบท้องถิ่นที่เรียกว่าเจดีย์ลาว อายุสมัยน่าจะอยู่ในช่วงปลายอยุธยาหรือต้นรัตนโกสินทร์ 

ธาตุองค์ที่ 1 เป็นธาตุก่อด้วยอิฐสอดินฉาบปูนและมีปูนปั้นประดับด้านนอกสภาพองค์ธาตุยังค่อนข้างสมบูรณ์ แต่ปูนปั้นประดับหลุดร่อนเกือบหมดเหลือเพียงปูนปั้นกลีบบัวหงายประดับอยู่บางส่วน ส่วนฐานจมดินลักษณะองค์ธาตุเป็นรูปสี่เหลี่ยมจัตุรัสขนาด 1.20 เมตร สูงประมาณ 2.70 เมตร รอบองค์ธาตุมีอิฐเรียงอยู่ที่ระดับพื้นดินเป็นรูปสี่เหลี่ยมผืนผ้าคล้ายเป็นพื้นฐานรองรับอีกชั้นหนึ่ง ขนาดกว้าง 3.50 เมตร ยาว 8.50 เมตร มีร่องรอยของใบเสมาหินปักเป็นกลุ่ม กลุ่มละ 3 ใบ ทุกด้านและที่มุมฐานทั้ง 4 ส่วนธาตุองค์ที่ 2 ลักษณะเป็นธาตุทรงสี่เหลี่ยมจัตุรัส ก่อด้วยอิฐสอดิน สภาพค่อนข้างชำรุดหักพังไม่เห็นรูปแบบเดิมที่ชัดเจน ไม่สามารถบอกได้ว่ามีการฉาบปูนด้านนอกหรือไม่ ขนาดขององค์ธาตุ กว้างและยาว 1.90 เมตร ส่วนสูงที่เหลืออยู่ประมาณ 2.20 เมตร
# แคนดี้ (บริษัท)
แคนดี้ เป็นบริษัทผู้ผลิตเครื่องใช้ไฟฟ้าภายในบ้านของอิตาลีและเป็นบริษัทในเครือของไฮเออร์ บริษัทผู้ผลิตเครื่องใช้ไฟฟ้าภายในบ้านข้ามชาติของจีน

 ประวัติ 
ย้อนกลับไปในปี ค.ศ. 1945 Eden Fumagalli Mechanical Workshop ในมอนซา ซึ่งเป็นผู้ผลิตเครื่องมือเครื่องจักร ได้ออกแบบ Model 50 ซึ่งเป็นเครื่องซักผ้าสัญชาติอิตาลีเครื่องแรก ซึ่งเปิดตัวอย่างเป็นทางการที่งานแสดงสินค้ามิลานในปี ค.ศ. 1946 ในปีเดียวกันนั้น บริษัทแคนดี้ได้ก่อตั้งขึ้น

ธุรกิจเกี่ยวกับเครื่องใช้ไฟฟ้าภายในครัวเรือนเริ่มขึ้นเมื่อเอ็นโซ 1 ใน 3 พี่น้องตระกูลฟูมากัลลี ส่งไปรษณีย์มาจากสหรัฐอเมริกาเพราะเขาตกเป็นเชลยศึก โดยเป็นภาพวาดเครื่องซักผ้าแบบคร่าว ๆ นิโซ พี่ชาย/น้องชายของเขาเริ่มต้นการผลิตเครื่องใช้ไฟฟ้าร่วมกับ เอเดน พ่อของพวกเขา ซึ่งทำหน้าที่ออกแบบ พัฒนา และผลิตเครื่องซักผ้า เป็ปปิโน น้องชายคนเล็กเป็นผู้วางโครงสร้างการบริหารและการจัดการของบริษัท

 การสนับสนุนกีฬา 
 ฟอร์มูล่าวัน 
เป็นส่วนหนึ่งของการขยายธุรกิจระหว่างประเทศของแคนดี้ ในคริสต์ทศวรรษที่ 1970 บริษัทตัดสินใจสนับสนุนทีมรถแข่งฟอร์มูล่าวัน ในช่วงกลางของฤดูกาล 1979 แคนดี้กลายเป็นผู้สนับสนุนทีมไทเรลล์ ซึ่งมีนักแข่งคือ Jean-Pierre Jarier และ Didier Pironi ไทเรลล์ประสบความสำเร็จในปี ค.ศ. 1979 โดยจบอันดับที่ 4 ในประเภททีมผู้สร้าง และ แคนดี้ยังคงเป็นผู้สนับสนุนทีมในฤดูกาล 1980 ในฤดูกาล 1981 แคนดี้เป็นผู้สนับสนุนทีม Toleman และเป็นผู้สนับสนุนทีม Ligier ในเวลาต่อมา แต่ในที่สุดก็ถอนตัวออกจากเอฟวัน

 สโมสรฟุตบอลลิเวอร์พูล 
แคนดี้เป็นสปอนเซอร์เสื้อแข่งให้กับลิเวอร์พูลระหว่างปี ค.ศ. 1988 ถึง ค.ศ. 1992 โดยเปิดตัวครั้งแรกในเอฟเอแชริตีชีลด์ ปี 1988 ซึ่งพวกเขาชนะวิมเบิลดัน 2-1 และเป็นสปอนเซอร์เมื่อลิเวอร์พูลคว้าแชมป์ลีกในปี ค.ศ. 1990 และในช่วงภัยพิบัติฮิลส์โบโรในปี ค.ศ. 1989 แคนดี้ปรากฏครั้งสุดท้ายบนเสื้อแข่งของลิเวอร์พูลเมื่อวันที่ 9 พฤษภาคม ค.ศ. 1992 เมื่อพวกเขาเอาชนะซันเดอร์แลนด์ในเอฟเอคัพ รอบชิงชนะเลิศ 1992 โดยลิเวอร์พูลได้สปอนเซอร์ระยะยาวอย่างคาร์ลสเบิร์ก ซึ่งเป็นเบียร์สัญชาติเดนมาร์ก

 ปัจจุบัน 
ทุกวันนี้ เครื่องใช้ไฟฟ้าภายในบ้านของแคนดี้ เป็นที่รู้จักมากขึ้นผ่านการทำการตลาดอย่างต่อเนื่องของแบรนด์ฮูเวอร์ และเคลวิเนเตอร์ เช่นเดียวกับในยุโรป แคนดี้มีโรงงานผลิตในอิหร่าน แคนดี้เพิ่งเข้าสู่ตลาดสมาร์ทโฮมด้วยการเปิดตัว Candy Bianca ซึ่งเป็นแอพที่ควบคุมเครื่องใช้ฟฟ้าภายในบ้านด้วยเสียง

เมื่อวันที่ 28 กันยายน ค.ศ. 2018 มีการประกาศว่า ไฮเออร์ บริษัทข้ามชาติของจีนได้เข้าซื้อกิจการของ ฮูเวอร์ แคนดี้ กรุ๊ป
# วัดปทุมธาราม (จังหวัดชัยนาท)
วัดปทุมธาราม เป็นวัดราษฎร์สังกัดคณะสงฆ์มหานิกาย ตั้งอยู่ในตำบลหนองบัว อำเภอวัดสิงห์ จังหวัดชัยนาท 

วัดปทุมธาราม เดิมชื่อว่า วัดหนองบัว เนื่องจากหมู่บ้านนี้มีหนองน้ำและมีบัวหลวงมากมาย ผู้สร้างวัดคือ สมเด็จเจ้าเถื่อน สมเด็จพร กับขรัวยายไข่ ตั้งวัดเมื่อ พ.ศ. 2365 ได้รับพระราชทานวิสุงคามสีมาครั้งหลังวันที่ 10 กุมภาพันธ์ พ.ศ. 2521

อาคารเสนาสนะที่สำคัญ ได้แก่ วิหารที่ประดิษฐานพระพุทธรูป รูปเหมือนหลวงปู่ศุข กรมหลวงชุมพรเขตอุดมศักดิ์ หลวงพ่อจาดอดีตเจ้าอาวาส ด้านหน้าวิหารมีพระพุทธรูปปางประทานพรสีทององค์ใหญ่ พระมหาธาตุเจดีย์ศรีชัยนาท เป็นเจดีย์ที่ใหญ่ที่สุดของจังหวัดชัยนาท สร้างขึ้นเพื่อพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงครองราชย์สมบัติครบ 50 ปี เพื่ออัญเชิญพระบรมสารีริกธาตุ และพระธาตุของพระอรหันต์สาวกไปบรรจุอยู่ ณ บุษบกยอดพระเจดีย์ ปูชนียวัตถุอื่นมีพระร่วงเลิศฤทธิ์ และพระพุทธวงศ์ 28 พระองค์ ประดิษฐานอยู่ในองค์เจดีย์ บานประตูหน้าต่างแกะสลักเป็นรูปสัตว์หิมพานต์สีทอง ทางขึ้น 8 ทิศ เป็นบันไดนาค